# Személyi számítógép VAIO Fit 13A/14A/15ASVF13N2/SVF14N2/SVF15N2

## A beépített érzékelőkre vonatkozó megjegyzések

A beépített érzékelők használatának megkezdése előtt tekintse át az azokra vonatkozó alábbi figyelmeztetéseket.

### A beépített gyorsulásmérőre vonatkozó megjegyzések

- Olyankor, amikor VAIO számítógépe külső képernyőhöz csatlakozik, a megjelenített kép tájolása nem módosítható. Ha számítógépét álló tájolású képernyővel csatlakoztatja külső képernyőhöz, akkor automatikusan átvált fekvő (vízszintes) tájolásra.

- A számítógép képe torzulhat, ha tájolását aktivált képernyővédő mellett állítja át.

- Egyes alkalmazások nem támogatják az álló tájolást, és nem feltétlenül működnek megfelelően. Ebben az esetben használja VAIO számítógépét fekvő tájolásban.

### A beépített digitális iránytűre vonatkozó megjegyzések

- A beépített digitális iránytű a mágnesesség irányát érzékeli. Ne végezzen helymeghatározást kizárólag a digitális iránytűre támaszkodva.

  A digitális iránytű pontosságát könnyen befolyásolhatja mágneses interferencia, így nem feltétlenül működik megfelelően az alábbi helyeken:

  - Liftben vagy olyan vasat tartalmazó helyiségben, mint például a vaskerettel épített helyiségek vagy vasbeton szerkezetek

  - Vasbeton építmények közelében, például gyaloghídon, repülőtéri vagy pályaudvari váróteremben, előcsarnokban

  - Vonaton vagy autóban, azok közelében

  - Transzformátorállomás mellett vagy nagyfeszültségű vezetékek közelében

  - Fémből készült tárgyak, például fémkeretes asztalok vagy fém bútorok közelében

  - Nagy mágneses interferenciájú tárgyak, például mágnesek, mágneses tartók vagy hangszórók közelében

    A tartozékként kapott vagy külön megvásárolt tollban (Digitalizáló érintőceruza) mágnes található. Ha a tollat túl közel viszi VAIO számítógépének magnetométeréhez (), vagy a billentyűzetnek a magnetométerhez közel eső részére teszi le, elképzelhető, hogy a digitális iránytű nem fog megfelelően működni.

    SVF13N

    SVF14N/SVF15N

- Ha VAIO számítógépe körül ingadozik a mágnesesség, a beépített digitális iránytű pontossága csökkenhet; a jelenség normális, és nem jelent hibás működést. Ha a digitális iránytű nem működik megfelelően, kalibrálni kell.

  Távolodjon el a mágneses interferenciát okozó tárgyaktól, például fémtárgyaktól és mágnesektől, majd végezze el az alábbi műveleteket egy olyan alkalmazás futtatása közben, amely használja a digitális iránytűt.

  Ha tartozékként kapott vagy külön megvásárolt tollat használ, a műveleteket úgy végezze el, hogy a toll nincs VAIO számítógépe közelében.

  - Helyezze VAIO számítógépét lapos felületre, két kézzel fogja meg, majd forgassa el az óramutató járásával megegyező irányban 360 fokkal, nyitott LCD-képernyővel.

  - Helyezze VAIO számítógépét lapos felületre, két kézzel fogja meg, majd forgassa el hosszirányban egyszer 360 fokkal.

  - Helyezze VAIO számítógépét lapos felületre, két kézzel fogja meg, majd forgassa el keresztirányban egyszer 360 fokkal.

  - Ha a probléma továbbra is fennáll, miután elvégezte a fenti műveleteket, ismételje meg őket többször. Ha a probléma még ezután is fennáll, vigye VAIO számítógépét kevesebb mágneses interferenciát mutató helyre.

Ugrás a lap tetejére