# Személyi számítógép VAIO Fit 13A/14A/15ASVF13N2/SVF14N2/SVF15N2

## Az akkumulátor használatára vonatkozó megjegyzések

Az akkumulátor használatának megkezdése előtt olvassa el a helyes felhasználásra vonatkozó alábbi figyelmeztetéseket.

### Az akkumulátor leírása

- A VAIO számítógépbe épített akkumulátor nem szerelhető ki.

- Biztonsági okokból az akkumulátor feltöltésének folyamata megszakadhat magasabb, illetve alacsonyabb környezeti hőmérsékleten.

- A számítógéphez kapott akkumulátor nincs teljesen feltöltve.

- Az akkumulátor használata vagy töltése során hő szabadul fel az akkumulátorban. Ez nem rendellenesség, nem jelez meghibásodást.

### Az akkumulátor kisütése

Az akkumulátor – feltöltését követően – idővel fokozatosan elveszti töltöttségét akkor is, ha használaton kívül van. Hosszasabb használaton kívüli időszak során az akkumulátor teljesen lemerülhet. Használat előtt ajánlott ismét feltölteni az akkumulátort.

### Az akkumulátor által biztosított üzemidő

Az akkumulátor által biztosított üzemidő függ a használat jellegétől és a beállításoktól.

### Az akkumulátor teljesítménycsökkenése és cseréje

- Az akkumulátor fogyóeszköz. A kapacitás az ismételt feltöltésekkel és lemerítésekkel, illetve a külső hőmérséklet, a használat és a tárolás függvényében fokozatosan csökken. Ennek következtében az akkumulátor által biztosított üzemidő teljes feltöltés esetén is csökken, és idővel az akkumulátor eléri hasznos élettartama végét.

- Ha az akkumulátor teljes feltöltés után is hamar lemerül vagy élettartama végére ért, cserélje ki új akkumulátorra.

  Lépjen kapcsolatba egy hivatalos Sony szerviz/támogatási központtal, és cserélje ki az akkumulátort a Sony által ajánlott akkumulátorra.

### Ha az akkumulátor lemerülőben van

Ha az akkumulátor úgy merül le, hogy VAIO számítógépének tápkábelét nem csatlakoztatta fali aljzathoz a nem mentett adatok elvesznek.

Ha a VAIO számítógép akkumulátorról működik, gyakran mentse az adatokat.

Ugrás a lap tetejére

### Kapcsolódó témák

- Az áramforrás használatával kapcsolatos megjegyzések
- Az akkumulátor élettartamának növelése

Ugrás a lap tetejére