# Személyi számítógép VAIO Fit 13A/14A/15ASVF13N2/SVF14N2/SVF15N2

## Mi a teendő, ha a VAIO számítógép nem kapcsol be (a zöld tápellátás jelzőfény nem világít)?

- Ellenőrizze, hogy minden eszköz megfelelően csatlakoztatva van-e (például a VAIO számítógép a tápegységhez, a tápegység a tápkábelhez, valamint a tápkábel a hálózati csatlakozóaljzathoz). Lásd Csatlakoztatás áramforráshoz.

- Ha olyan elosztóhoz csatlakoztatta a VAIO számítógép tápkábelét, amelyen kapcsoló is található, akkor ellenőrizze, hogy a kapcsoló be van-e kapcsolva, és hogy az elosztó csatlakoztatva van-e az elektromos hálózathoz.

- Ha nem kapcsolja ki VAIO számítógépét a hagyományos módon, elképzelhető, hogy a tápfeszültség-vezérlő programhiba miatt leáll.

  Húzza ki számítógépe minden kábelét és a csatlakoztatott eszközöket (tápkábel és USB-eszköz), nyomja meg és tartsa lenyomva az akkumulátor kiadó gombját három–öt másodpercig egy vékony egyenes tárggyal (például gemkapoccsal).

  Várjon körülbelül öt percet, majd csatlakoztasson ismét minden kábelt és eszközt, és kapcsolja be újra a számítógépet.

- A VAIO számítógép első használata előtt csatlakoztatnia kell a számítógépet az elektromos hálózathoz a tápegység segítségével.

- Mindig Sony tápegységet használjon.

  Saját biztonsága érdekében csak eredeti Sony tápegységet használjon, amelyet a Sony kifejezetten VAIO számítógépekhez ajánl.

- Lehetséges, hogy az akkumulátor hamarosan lemerül.

- Ne feledje, ha több mint 4 vagy 10 másodpercig lenyomva tartja a(Főkapcsoló) gombot, a számítógép kikapcsol.

- Ha VAIO számítógépét közvetlenül hideg környezetből meleg környezetbe viszi át, illetve magas páratartalmú helyiségben használja, nedvesség csapódhat le a számítógép belsejében.

  Ilyen esetben, a számítógép bekapcsolása előtt várjon legalább egy órát.

  Lehetőleg ne használja a számítógépet magas páratartalmú helyiségben (ahol a relatív páratartalom több, mint 80%), mivel a számítógép meghibásodhat.

Ugrás a lap tetejére